钦定古今图书集成/明伦汇编/官常典/第694卷 > 宿进
## 钦定古今图书集成/明伦汇编/官常典/第694卷 > 宿进

按《明外史罗侨传》：“正德五年秋，刘瑾败，刑部员外郎
夹江宿进疏陈六事：一言忤逆瑾死者，内臣如王岳、
范亨，言官如许天锡、周钥，并宜恤。一请斥附瑾大臣
兵部尚书王敞等，而治内侍馀党晡。时张永急传旨
召李东阳等，言帝怒甚，欲亲鞫之，且趣入见。东阳闻
帝已中酒，语永曰：‘后生狂妄，且日暮非见君时，请奏
上宽之’。”永入，少顷，执进至午门，杖五十，斥为民。盖瑾
虽死，其馀党犹炽也。进斥归，卒于家。世宗初，赠光禄
少卿。